שון קומבס

שון לאב קומבס (באנגלית: Sean Love Combs; נולד ב-4 בנובמבר 1969 בשם שון ג'ון קומבס), הידוע גם בשמות הבמה שלו פי דידי, דידי, פאפי ופאף דאדי, הוא ראפר, זמר, מפיק מוזיקלי, שחקן ויזם אמריקאי. הוא זכה בשלושה פרסי גראמי ובשני פרסי VMA. קומבס נולד בהארלם וגדל במאונט ורנון שבניו יורק. תחילה עבד כמנהל כישרונות בחברת התקליטים Uptown Records וב-1993 הקים את חברת התקליטים באד בוי רקורדס. עסקיו תחת המטרייה של באד בוי אנטרטיינמנט ברחבי העולם כוללים את חברת התקליטים באד בוי, קווי ביגוד, חברה להפקת סרטים ושתי מסעדות. בשנת 2022, הוערך שווי רכושו על ידי פורבס ב-1 מיליארד דולר.

ביוגרפיה וקריירה
שון קומבס נולד בפרויקט דיור ציבורי בהארלם, ניו יורק, לג'ניס, דוגמנית ומורה, ולמלווין ארל קומבס. הוא גדל במאונט ורנון, ניו יורק. קומבס היה ילד כאשר אביו, שהיה אז בן 33 בלבד, מקורבו של פרנק לוקאס (מאפיונר בניו יורק), נורה למוות. קומבס אמר כי הוא קיבל את הכינוי "פאף" בתור ילד כי הוא היה "מתנשם ומתנשף" כשהוא היה כועס.

בשנת 1997 איבד קומבס את חברו הטוב, הראפר ביגי. בעקבות זאת הקליט קומבס את השיר "I'll Be Missing You", המסמפל את השיר "Every Breath You Take" של להקת "פוליס", יחד עם אלמנתו של הנוטוריוס בי. איי. ג'י., פיית אוונס. השיר זכה להצלחה רבה ולשבחים. קומבס כתב וביצע גם את שיר הנושא לסרט גודזילה שאף הוא סימפול, אם כי לשירם של לד זפלין "Kashmir".

משחק 
בשנת 2001 שיחק בסרטו של ג'ון פאברו "מסודרים", בתפקיד רואיז. בשנת 2010 שיחק בקומדיה "תביא אותו כמו גבר" לצד ג'ונה היל.

בשנת 2018 נבחר לשפוט בתוכנית המציאות האמריקאית "The Four" , המבוססת על הריאליטי השירה הישראלי "The Four". לאחר 2 עונות בוטלה התכנית.

אקטיביזם 
באוקטובר 2023, קומבס, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

דיסקוגרפיה
 1997: No Way Out
 1999: Forever
 2001: The Saga Continues...
 2002: We Invented the Remix
 2006: Press Play
 2010: Last Train to Paris

קישורים חיצוניים

הערות שוליים

בוגרי אוניברסיטת הווארד
ניו יורק: אישים
מוציאים לאור של מוזיקה
ראפרים אמריקאים
זמרים אמריקאים
זוכי פרס גראמי
אמריקאים שהופיעו ברשימת טיים 100
רמיקסרים
אישים שהונצחו בשדרת הכוכבים של הוליווד: מוזיקה
מפיקי היפ הופ אמריקאים
בכירים בתעשיית המוזיקה האמריקאית
במאי וידאו קליפים אמריקאים
אמריקאים שנולדו ב-1969
זוכי פרסי ה-BET: מפעל חיים